  Наталья Тетерина Арня шорын Удмуртиын нырысетӥ лымы усьыны быгатоз, ивортэ  мерлыко вотэсбамаз Удмурт гидрометцентрлэн пресс-секретарез Алла Шумихина. Кызьы шуэмын ивортонын, туннэ Удмуртия циклонлэн шуныт люкетаз улэ. Фронт ортчемен валче, вордӥськонэ нуназе бере зороз, тӧл кужмоялоз, куд-ог интыосын секундскын 15-20 метре пельтоз. 9-тӥ коньывуонэ куазь кӧс возиськоз. Тӧл лябӟоз, элькунъя +4…+9 градус луоз. 10-тӥ но 11-тӥ коньывуонэ элькунлэн куд-ог интыосаз зороз. Вирнуналэ потон уе но 10-тӥ коньывуонэ ӵукна кот лымы усьыны быгатоз, нырысь ик Удмуртилэн уйпал ёросъёсаз. Термометр +5…+10 градус возьматоз. Удмуртарняе, 12-тӥ коньывуонэ, кезьытскоз, уйин омырлэн температураез 0 градуслэсь улӥын луоз, лымы усьыны быгатоз. Тегъёс: Гидрометцентр Удмуртия куазь инкуазь лымы  